Nafarroako Parlamentuko Mahaiak, 2019ko urtarrilaren 21ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ainhoa Unzu Gárate andreak galdera, lan-orientabideko egungo esparru-akordioari dagokionez 2017ko Kontu Orokorrak direla-eta Kontuen Ganberak egindako txostenari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2019ko urtarrilaren 21ean

Lehendakaria: Ainhoa Aznárez Igarza

GALDERAREN TESTUA

Nafarroako Alderdi Sozialista talde parlamentarioari atxikitako Ainhoa Unzu Gárate andreak, Legebiltzarreko Erregelamenduan ezarritakoaren babesean, honako galdera hau egiten dio Eskubide Sozialetako kontseilariari, Osoko Bilkuran ahoz erantzun dezan:

Nafarroako Kontuen Ganberak Nafarroako 2017ko Kontu Orokorrei buruz egindako fiskalizazio-txostenak agerian utzi du lan-orientabideko esparru-akordioak urratu egiten dituela kontratazioaren oinarrizko printzipioak –berdintasunezko tratamendua eta bereizkeriarik gabekoa–.

Zein da Laparra kontseilariak daukan iritzia Nafarroako 2017ko Kontu Orokorrei buruz, lan-orientabideko esparru-akordioari dagokionez?

Iruñean, 2019ko urtarrilaren 17an

Foru parlamentaria: Ainhoa Unzu Gárate